Tule mukaan maksuttomiin ja kaikille avoimiin korttikotelo- ja kenkähuolto työpajoihin sekä juhlistamaan Satumaiset Suutarit –kirjan julkistusta!
Satumaiset Suutarit -kirjan julkistusta juhlistetaan Keskustakirjasto Oodissa 17.9.2023. Klo 13.30- 17.30 välillä. Tällöin Oodin ensimmäisen kerroksen täyttävät maksuttomat ja kaikille halukkaille avoimet työpajat. Klo 13.30-15.00 Työpaja Tule ja tee itsellesi tai lahjaksi nahkainen korttikotelo Klo 15.30-16.00 Satumaiset Suutarit – kurkistus tarunhohtoisiin tarinoihin ja korjaustyön arkeen Kouluttaja, tietokirjailija Juha Kilpiä haastattelee Susanna Ruuhilahtea ja Ville Hasalaa. Luvassa on ainakin tarunhohtoisia tarinoita ja kurkistuksia korjaavan suutarin arkeen. 16.15-17.30 Kenkien huoltoa Ota mukaan kenkäsi ja huolla ne yhdessä suutareiden kanssa. Satumaiset suutarit -kirjan ensimmäinen osio sisältää kuuden suomalaisen huippusuutarin tarinan siitä, miten he ovat päätyneet valmistamaan tai korjaamaan kenkiä ja millaiset asiat tekevät heidän työstään ainutlaatuista ja kiinnostavaa. Tämä osio raottaa ikkunan myös satujen maailmaan – miten moniin satuihin kengät liittyvätkään! Osio kutsuu pohtimaan kengille annettuja merkityksiä ja muistoja, joita kenkiin liittyy. Haastatellut suutarit ovat: Nicolai Budenberg, Ville Hasala, Teemu-Pekka Leppänen, Jussi Paljakka, Hanna Piipponen ja Satu Puustinen. Teoksen sydän, kirjan toinen osio, on omistettu suutariopiskelijoille ja muille korjaamisesta kiinnostuneille. Osio sisältää selkeät kuvalliset ohjeet suutareiden yleisimpiin korjaustöihin ja siksi se pitää sisällään lähes 600 kuvaa! Kirjan kolmannessa osiossa kirjan tekijät hemmottelevat kotinikkareita yksinkertaisilla nahkatyöohjeilla toiveena, että mahdollisimman moni voisi kokea onnistumisen riemua käsillä tehden. Kirjan ovat kirjoittaneet Susanna Ruuhilahti ja Ville Hasala. Susanna Ruuhilahti on suutari, perhetyön koordinaattori ja tietokirjailija. Ville Hasala on suutarimestari ja Suutariliikkeiden liiton puheenjohtaja. Hän omistaa yrityksen nimeltä Suutarimestari Ville. www.nektaria.fi www.suutariliikkeidenliitto.fi www.suutarimestariville.fi Lisätietoja ja haastattelupyynnöt Susanna Ruuhilahti, sruuhilahti@gmail.com Ville Hasala, ville@suutarimestariville.fi, 0400 285 348